**З А П О В Е Д**

На основание чл. 15, т. 3 от Закона за Българска телеграфна агенция (ЗБТА), чл. 16, ал. 2 във връзка с чл. 19, ал. 1 от Закона за държавната собственост (ЗДС) и чл. 13, ал. 5 от Правилника за прилагане на Закона за държавната собственост (ППЗДС), във връзка с чл. 43 от ППЗДС,

**Н А Р Е Ж Д А М:**

**І. Откривам** процедура за отдаване под наем на част от недвижим имот - публична държавна собственост чрез търг с тайно наддаване при следните тръжни и нормативни условия:

**1.Обект, който ще се отдава под наем:** Площ от 2,3 кв.м., предназначена за външно монтиране на 1 (един) брой терминално устройство АТМ (банкомат) на първия етаж на административната сграда на Българска телеграфна агенция (БТА), встрани от централния вход на сградата, находяща се на адрес: гр. София, п.к. 1124, район Средец, бул. „Цариградско шосе“ № 49.

**2.** **Предназначение на обекта:** за поставяне на общодостъпно място на терминално устройство АТМ (банкомат) с оглед обслужване на служителите на БТА и трети лица. Банкоматът ще бъде поставен външно, встрани от централния вход, на първия етаж на сградата на БТА.

**3.** **Срок за отдаване под наем на обекта:** 5 (пет) години, считано от датата на сключване на договора за наем.

**4.** **Специални изисквания към участниците:**

**4.1.** Право на участие в търга имат всичкиюридически лица, регистрирани по Търговския закон (ТЗ), които са банки по смисъла на Закона за кредитните институции (ЗКИ).

**4.2.** Кандидатите следва да притежават лиценз, издаден от БНБ за извършването на банкова дейност, като към заявлението за участие се прилага заверено копие от лиценза.

**4.3.** Кандидатите са длъжни да монтират и осигурят терминално устройство АТМ (банкомат) за външен монтаж на първия етаж на сградата на БТА. Устройството следва да е технически обезопасено и да е съобразено с изискванията на Директива 2006/95/ЕО, т.е. с поставена СЕ маркировка, която доказва съответствието му с хармонизираните стандарти, включително изискванията за безопасност. В предложението си кандидатите следва да представят техническа документация или друг вид подробно описание на вида, марката и модела на банкомата, както и да посочат параметрите на електрическата енергия на предлагания за монтиране банкомат, съгласно указанията на производителя.

**4.4.** Терминалното устройство АТМ следва да отговаря на техническата спецификация част от тръжната документация.

**4.5.** Разходите по монтирането и демонтирането на банкомата, както и разходите по свързването му към електрическата инсталацията и монтирането на контролно-измервателен уред са за сметка на наемателя.

**4.6.** Поддържането, основните и текущи ремонти на частта от имота, предоставена под наем, ще се извършват от и за сметка на наемателя, като същите се извършват само със съгласието на наемодателя. Наемателят се задължава да заплаща за своя сметка разходите по осъществяване на всички текущи ремонти

и поправки, дължащи се на повреди, породени от обикновеното използване на площите, както и разходите за извършени подобрения и ремонти в наетите площи.

**5. Началната тръжна цена е** в размер на 607,20 лв. (шестстотин и седем лева и двадесет стотинки) с начислен ДДС. Началната тръжна цена е определена в съответствие с чл. 41, ал. 1 от ППЗДС. В наемната цена не се включват разходи за електроенергия. Наемната цена се индексира ежегодно след изтичане на годината, през която договорът е сключен, съобразно процента на официално обявения индекс на инфлация от Националния статистически институт (НСИ) за съответната година

**6.** **Начин на плащане:**

Наемната цена се заплаща ежемесечно в срок до 7 (седем) календарни дни от издаване на фактура в оригинал за съответния месец по следната банкова сметка на БТА:

***IBAN*:** **BG76 BNBG 9661 3100 1793 01**

***BIC:* BNBGBGSD**

**Българска народна банка**

Консумативните разходи за електроенергия, свързани с ползването на обекта, се заплащат от наемателя. Разходът за електроенергия се определя ежемесечно чрез контролнo-измервателен уред.

**7.** **Депозит за участие в търга:** Паричната вноска е в размер 50 лв. (петдесет лева) с включен ДДС и се внася в брой на касата на БТА, на бул. „Цариградско шосе“ № 49, или по банков път по следната банкова сметка на БТА в **БНБ:** **IBAN: BG76 BNBG 9661 3100 1793 01, BIC: BNBGBGSD**, най-късно до изтичане на срока за подаване на заявленията.

**7.1.** Депозитите се освобождават в следните срокове:

а/ на неспечелилите участници – в 7-дневен срок от датата на обявяване на спечелилия;

б/ на участника, спечелил търга – в 7-дневен срок от сключването на договор за наем. В случай че с лицето не се сключи договор по негова вина, депозитът не се връща.

**8.** **Срок за получаване на тръжната документация:** Тръжната документация е безплатна и пълен достъп до същата е осигурен по електронен път на интернет страницата на БТА с адрес: www.bta.bg.

**9.** **Заявления за участие в търга** се подават в отдел „Деловодство“ в административната сграда на БТА, находяща се на адрес: гр. София, п.к. 1124, район Средец, бул. „Цариградско шосе“ № 49. Срокът за подаване на заявленията е до 17:00 часа на 27.02.2025 г. (четвъртък).

**10.** **Огледи на обекта** може да се извършват през работни дни до 27.02.2025 г. (четвъртък) от 09:00 до 17:00 ч., след предварителна уговорка на телефон: телефон: +359 882 364 361, Георги Ников, директор на дирекция „Административни дейности и собственост“ или на телефон: + 359 878 123 038, Недко Попов, началник склад, домакин, при представяне на документ за самоличност и в присъствието на един от двамата посочени служители. . За проведения оглед се попълва декларация по образец.

**11.** **Търгът ще се проведе** на 06.03.2025 г. (четвъртък) от 11:00 часа в сградата на БТА, на адрес: гр. София, п.к. 1124, район Средец, бул. „Цариградско шосе“ № 49.

**12.** **До участие в търга да се допускат** само онези кандидати, които в срока, определен за подаване на заявления за участие, подадат заявление, което напълно отговаря на нормативните и тръжните условия.

**13.** **Определям комисия** по провеждането на търга с тайно наддаване в състав:

**Председател:**

**Елеонора Ковачева,** зам.-директор дирекция АДС

**Членове:**

**1.** **Запрян Игнатов,** старши юрисконсулт

**2.** **Михаела Казанджиева,** счетоводител

**Резервни членове:**

**1.** **Цветанка Паунова,** зам.-директор дирекция ПОЧР

**2.** **Ася Христова,** счетоводител

**ІI. Утвърждавам тръжната документация** **за провеждане на търг с тайно наддаване** за отдаване под наем на част от недвижим имот - публична държавна собственост, с обект: Площ от 2,3 кв.м., предназначена за външно монтиране на 1 (един) брой терминално устройство АТМ (банкомат) на първия етаж на административната сграда на БТА, встрани от централния вход на сградата, находяща се на адрес: гр. София, п.к. 1124, район Средец, бул. „Цариградско шосе“ № 49.

**III.** **Условията на търга да се публикуват в два национални ежедневника**. Извлечение от настоящата заповед, с изключение на състава на комисията, да се обяви в тридневен срок от издаването й на видно място в сградата на БТА, на адрес: гр. София, п.к. 1124, район Средец, бул. „Цариградско шосе“ № 49, както и на интернет страницата на БТА.

Настоящата заповед да се сведе до знанието на лицата, за които се отнася, за сведение и изпълнение.

|  |  |
| --- | --- |
|  | **КИРИЛ ВЪЛЧЕВ**  **ГЕНЕРАЛЕН ДИРЕКТОР НА БТА** |

***Съгласували:***

**Юлия Соколова, главен секретар**

**Йоана Петрова, финансов директор**

**Пенка Кефалова, и.д. директор дирекция ПОЧР**

**Георги Ников, директор дирекция АДС**

**Лилия Нинова, финансов контрольор**

**Цветанка Паунова, зам.-директор дирекция ПОЧР**

***Изготвил*:**

**Запрян Игнатов, старши юрисконсулт**